Salviae
<s>Salviae je naziv rimske putne stanice u Glamočkom polju, Bosni i Hercegovini.</s><s>Nalazila se na putnom pravcu Salona – Servicij.</s><s>Rimski municipalni centar Salvium, po kojem se naziva i njegov teritorij, ležao je na mjestu današnjeg sela Vrba, na cesti Glamoč - Livno,  oko 10 km od Halapića (Salviae)</s>

<s>Arheologija 
Prostor današnje opštine Glamoč za arheološku struku već odavno je determiniran kao područje od velikog značaja.</s><s>To je geografska cjelina koju je zaposjedalo ilirsko pleme Dalmati i koju su Rimljani pretvorili, najprije, u svoju peregrinsku civitas, a kasnije, procesom romanizacije u jedinicu municipalne organizacije, Salvium</s>

<s>Arheološki timovi Zemaljskog muzeja BiH iz Sarajeva, pod vodstvom priznatih arheologa istraživali su u proteklih 120 godina, skoro neprekidno, kasnoantički lokalitet u selu Halapić zajedno sa čitavim glamočkim prostorom.</s><s>Osnovni cilj posljednje kampanje bio je istraživanje arhitekture kasnoantičkog refugija (skloništa) starog oko 1.500 godina, odnosno praćeni su zidovi i ostaci temelja ovog objekta.</s><s>Također, ponovo su otkriveni ostaci kasnoantičke keramike, rimskog stakla, arhitektonskih ulomaka i novac rimskog cara Konstantina.</s>

<s>Postoji brojna epigrafska i onomastička baština iz Halapića.</s><s>U njemu su živjeli rimski državni službenici zaduženi za održavanje i obezbjeđenje ceste.</s><s>Tu se nalazio i centar službenog državnog kulta sa hramom kapitolijske trijade.</s>

<s>Bogatstvo i raznovrsnost arheoloških nalaza s područja Glamoča posebno ilustrira analiza pronađenih antičkih kultova.</s><s>Do danas je konstatirano postojanje 14 skupina antičkih božanstava.</s><s>Riječ je o kultnim zajednicama Silvana, Silvana i Dijane, Silvana i nimfi, Dijane, Dijane i nimfi, Jupitera, Jupitera i genija, Herkula, Libera, samostalnih genija, Apolona, Dunavskog konjanika, Mitrasa i znatan broj primjeraka nepoznatih indigenih božanstava.</s><s>A samo na području sela Halapić je pronađeno 13 božanstava koji su pripadali različitim kultnim zajednicama, ukupno devet.</s>

<s>Na glamočkom području je preko epigrafskih spomenika evidentirano 89 osoba čije se življenje može utvrditi za antički period: 45 osoba je sa nepoznatim, ili teško prepoznatljivim ili teško razumljivim gentilnim imenom, 4 osobe su sa domorodačkim imenom, 2 osobe su sa julijevskim gentilnim imenom, 24 osobe su sa elijevskim gentilnim imenom, 9 osoba je sa aurelijevskim gentilnim imenom i 5 osoba sa svim drugim imenima.</s>

<s>Literatura 
 Salmedin Mesihović, Filozofski fakultet Sarajevo, 2011 -ANTIQVI HOMINES BOSNAE
 Ivo Bojanovski, Akademija nauka i umjetnosti Bosne i Hercegovine, 1988 - BOSNA I HERCEGOVINA U ANTIČKO DOBA
 Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE</s>

<s>Vanjski linkovi 
 Arheološka istraživanja</s>

<s>Reference</s>

<s>Glamoč
Rimska arheološka nalazišta u BiH
Dalmati</s>

